2001D0812 — FI — 02.09.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 21 päivänä marraskuuta 2001, kolmansista maista yhteisöön tuotavien tuotteiden eläinlääkärintarkastuksista vastaavien rajatarkastusasemien hyväksyntää koskevista edellytyksistä (tiedoksiannettu numerolla K(2001) 3687) (ETA:n kannalta merkityksellinen teksti) (2001/812/EY) (EYV L 306, 23.11.2001, p.28)

Muutettu:









▼B

KOMISSION PÄÄTÖS,

tehty 21 päivänä marraskuuta 2001,

kolmansista maista yhteisöön tuotavien tuotteiden eläinlääkärintarkastuksista vastaavien rajatarkastusasemien hyväksyntää koskevista edellytyksistä

(tiedoksiannettu numerolla K(2001) 3687)

(ETA:n kannalta merkityksellinen teksti)

(2001/812/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista annetun neuvoston direktiivin 97/78/EY ( 1 ), ja erityisesti sen 6 artiklan 2 kohdan ja 33 kohdan, sekä katsoo seuraavaa: (1) Jotta tuotteita käsittelevät rajatarkastusasemat voitaisiin hyväksyä ja merkitä virallisessa lehdessä julkaistavaan luetteloon, niiden on oltava direktiivin 97/78/EY liitteessä II säädettyjen yleisten vaatimusten mukaisia. (2) Elintarvike- ja eläinlääkintätoimiston tarkastuksista saamat kokemukset osoittavat, että rajatarkastusasemia ja niissä olevia tarkastuskeskuksia koskevia yksityiskohtaisia vaatimuksia on nyt asianmukaista muuttaa ja saattaa ajan tasalle. Tässä päätöksessä esitetään tarvittavat tilat, laitteisto ja menettelyt, ja sillä kumotaan komission päätös 95/525/ETY ( 2 ). (3) Kaikkien rajatarkastusasemina käytettyjen tilojen olisi oltava virkaeläinlääkärin valvonnassa ja hänen käytössään aina tarvittaessa. Edellä mainittu koskee myös kaikkia liiketoimintaan käytetyissä rakennuksissa sijaitsevia tiloja. (4) Jotta vain tiettyjä tuoteluokkia käsittelevien rajatarkastusasemien toiminta olisi tehokkaampaa, asemat voidaan hyväksyä tarkastamaan vain näitä tuoteluokkia. Niillä voi olla käytettävissä rajoitetummat tilat ja välineistö, jotka soveltuvat ainoastaan näiden tuoteluokkien tarkastamiseen. (5) Joustavuuden vuoksi on asianmukaista, että rajatarkastusasemat voidaan jakaa eri tarkastuskeskuksiin, joissa tuotteita on mahdollista tarkastaa, vaikka keskuksissa ei olisikaan samoja toimistopalveluita ja määrättyjä asiakirjoja tai laitteita, joita raja-asemalta yleensä edellytetään ja joita on muualla sen tiloissa. (6) Tarkastuskeskusten tiloja ja välineistöä sekä sijaintia koskeville myönnytyksille on kuitenkin vahvistettava eräitä rajoituksia. Näin varmistetaan, että keskukset toimivat varmasti virkaeläinlääkärin valvonnassa ja etteivät ne sijaitse liian kaukana nimetystä keskustoimistosta. Sijainnin ollessa liian kaukainen ne olisi hyväksyttävä itsenäisiksi rajatarkastusasemiksi. (7) Rajatarkastusasemien ja niihin kuuluvien tarkastuskeskusten on täytettävä tässä päätöksessä säädetyt tiloja ja välineistöä, laitteita ja toimintaedellytyksiä koskevat vähimmäisvaatimukset. (8) Kaikkien rajatarkastusasemien on oltava komission hyväksymiä, ja ne on merkittävä virallisessa lehdessä julkaistuun luetteloon. (9) Avoimuuden vuoksi kaikki tarkastuskeskukset, jotka kuuluvat johonkin tiettyyn rajatarkastusasemaan, olisi lueteltava varsinaisen aseman nimen yhteydessä virallisessa lehdessä julkaistussa asianomaisessa komission päätöksessä. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

1. Rajatarkastusasema koostuu eläinlääkärintarkastuksiin tarkoitetuista tiloista. Asema toimii virkaeläinlääkärin, ja kalastustuotteiden osalta joko virkaeläinlääkärin tai komission päätöksessä 93/352/ETY ( 3 ) tarkoitetun virallisen asiamiehen, vastuulla. Tilojen ja välineistön on sijaittava niin, että ne muodostavat täydellisen yhtenäisen työyksikön. Mikäli rajatarkastusasema muodostuu useammista erillään samalla sijaintipaikalla sijaitsevista tiloista ja välineistöistä, rajatarkastusaseman nimi määräytyy ryhmän maantieteellisen sijainnin mukaan ja sillä on vain tämä yksi nimi.

2. Rajatarkastusasemaan on kuuluttava tämän päätöksen 4 artiklassa eritellyt tilat ja välineistö, jotta sinne voidaan toimittaa kolmansien maiden eläinperäisiä tuotteita yhteisöön tuontia varten ja tuotteille voidaan suorittaa tarvittavat asiakirjojen tarkastukset, tunnistamistarkastukset ja fyysiset tarkastukset.

3. Mikäli rajapaikan maantieteelliset olosuhteet tai sen koko tai rajatarkastusten tehokas hoito sitä edellyttävät, rajatarkastusasemalla voi olla käytettävissä enemmän kuin yhdet tilat ja välineistö taikka yksi tarkastuskeskus, siten kuin on tarpeen niiden tuoteluokkien, joiden osalta rajatarkastusasema on hyväksytty, tarkastamiseksi.

2 artikla

1. Rajoittamatta direktiivin 97/78/EY liitteen II soveltamista, kaikilla mainitun direktiivin 6 artiklassa tarkoitetuilla rajatarkastusasemilla on oltava tässä päätöksessä ja sen liitteessä määritellyt tilat ja välineistö, henkilöstö ja laitteet. Myös niiden toiminnan on oltava tämän päätöksen ja sen liitteen mukaista. Näin asemat voidaan hyväksyä ja merkitä virallisessa lehdessä julkaistuun luetteloon, ja ne säilyttävät hyväksyntänsä.

2. Rajatarkastusasemana ja siihen kuuluvana tarkastuskeskuksena käytettyjen tilojen on oltava virkaeläinlääkärin, ja kalastustuotteiden osalta joko virkaeläinlääkärin tai päätöksessä 93/352/ETY tarkoitetun virallisen asiamiehen, valvonnassa. Tilojen on oltava heidän käytössään aina tarvittaessa.

3 artikla

1. Jäsenvaltio voi ehdottaa, että rajatarkastusasema voidaan virallisesti hyväksyä tarkastamaan joko kaikkia tai ainoastaan tiettyjä tuoteluokkia. Jälkimmäisissä tapauksissa jäsenvaltion on osoitettava, että asemalla on tarvittavat tilat ja välineistö, henkilöstö ja laitteet näiden tuotteiden tarkastamiseksi.

2. Rajatarkastusasemat merkitään virallisessa lehdessä julkaistuun luetteloon satamana, lentoasemana tai maantie- tai rautatiesijaintina. Luettelossa on eriteltävä, mille tuoteluokille kukin asema ja tarvittaessa kukin tarkastuskeskus on hyväksytty, mukaan lukien yksityiskohtaiset tiedot yksittäisten rajatarkastusasemien tarkastamia tuotteita koskevista rajoituksista.

3. Mikäli rajatarkastusasema on hyväksytty tarkastamaan vain tiettyjä tuoteluokkia, riittää, että sillä on käytettävissä rajoitetummat tilat ja välineistö, jotka soveltuvat vain näille määrätyille tuoteluokille tehtäviin eläinlääkärintarkastuksiin.

▼M1

4. Poiketen siitä, mitä 3 kohdassa säädetään, eläinperäinen pakastettu siemenneste ja alkiot, eläinperäiset pakastetut sivutuotteet tai verituotteet, jotka kuljetetaan teknisiin, myös farmaseuttisiin, käyttötarkoituksiin edellyttäen, että kyseiset lähetykset kuljetetaan ympäristön lämpötilassa sinetöidyissä, lämpötilaa säätelevissä säiliöissä tai astioissa, voidaan tarkastaa sellaisilla rajatarkastusasemilla, joiden välineistö on luettelossa ja hyväksytty ainoastaan ympäristön lämpötilassa olevien pakattujen tuotteiden käsittelyä varten.

▼B

5. Jäsenvaltioiden on ilmoitettava komissiolle rajatarkastusaseman tai siellä olevan tarkastuskeskuksen perusrakenteita tai toimintaa koskevista muutoksista, jotka vaikuttavat siitä luetteloon merkittyihin tietoihin. Jäsenvaltiot voivat ehdottaa lisäyksiä rajatarkastusaseman luokitukseen toimivaltaisen viranomaisen tarkastettua, että aseman tilat ja välineistö ovat tämän päätöksen mukaisia. Tämän jälkeen komissio hyväksyy muutokset, ja ne merkitään luetteloon.

4 artikla

1. Hyväksyttyjen rajatarkastusasemien tilat ja välineistö on rakennettava, varustettava ja huollettava, ja niiden on toimittava siten kuin edellytetään tämän päätöksen liitteessä ja asiaa koskevassa yhteisön lainsäädännössä. Sellaisiin tuotteisiin, joiden hygieniavaatimuksia ei ole täysin yhdenmukaistettu, voidaan soveltaa lisäksi kansallisia hygieniavaatimuksia.

2. Hyväksytyn rajatarkastusasemien perusrakenteisiin on kuuluttava vähintään seuraavat tilat ja välineistö, jotka sijaitsevat niiden tehokkaan käytön mahdollistavan välimatkan päässä toisistaan:

a) toimistotilat, joissa on viestintävälineinä puhelin, faksi, Animo-tietoverkkoon liitetty pääte, kopiokone, kaikki tarvittavat asiakirjat ja arkistotilat tuotteiden tarkastukseen liittyvien asiakirjojen tallettamiseksi;

b) sosiaalitilat, joihin kuuluu pukuhuoneet, käymälät ja käsienpesumahdollisuus rajatarkastusasemalla työskentelevälle henkilöstölle. Näitä tiloja voi lisäksi käyttää ainoastaan muu virallisiin tarkastuksiin osallistuva henkilöstö;

c) lähetyksiä kuljettavien kulkuneuvojen purkamista varten on oltava olemassa suljettu tai katettu alue, paitsi jos lähetys on muussa kuin kontissa olevaa villaa, irtotavarana olevaa ihmisravinnoksi kelpaamatonta prosessoitua eläinproteiinia, irtolantaa tai -guanoa taikka laivassa irtotavarana kuljetettavia nestemäisiä öljyjä ja rasvoja; tällöin ei katollisuuden vaatimusta tarvitse soveltaa. Ihmisravinnoksi tarkoitettuja, valvotussa lämpötilassa säilytettäviä tuotteita varten kuljetus- ja purkualueen välisen liittymän olisi oltava suojattu tai eristetty ympäristöstä. Kalan osalta sovelletaan kuitenkin päätöksen 93/352/ETY 2 artiklassa tarkoitettua poikkeusta ja direktiivin 91/493/ETY ( 4 ) liitteessä olevan II luvun 2 kohtaa;

d) tarkastustila, jossa tuotteet tarkastetaan ja jossa otetaan näytteet lisätutkimuksia varten; näytteenottotilan ei tarvitse olla erillään tarkastustiloista;

e) asianmukaiset varastotilat tai -alue, jossa tutkittavaksi otettuja jäähdytettyjä, jäädytettyjä tai huoneenlämpöisiä lähetyksiä voidaan säilyttää samanaikaisesti virkaeläinlääkärin valvonnassa odotettaessa laboratorio- ja muiden tutkimusten tuloksia.

3. Jäähdytettyjä, jäädytettyjä ja huoneenlämpöisiä tuoteluokkia käsittelemään hyväksyttyjen rajatarkastusasemien on voitava säilyttää samanaikaisesti asianmukaisia määriä jokaiseen lämpötilaluokkaan kuuluvia tuotteita. Virkaeläinlääkärillä on aina tarvittaessa oltava välitön mahdollisuus saada käyttöönsä riittävä määrä asianmukaista varastotilaa.

Rajatarkastusaseman läheisyydessä samalla satama- tai tullialueella sijaitsevien kaupalliseen käyttöön tarkoitettujen varastotilojen käyttö on sallittua virkaeläinlääkärin valvonnassa edellyttäen, että tarkastettavaksi otetut tuotteet varastoidaan erilliseen lukittavaan huoneeseen, tilaan tai alueelle, joka eristetään selvästi muista tuotteista.

Varastointi yksittäisissä, irrallisissa, pysyvästi purkualueelle sijoitetuissa konteissa on sallittua edellyttäen, että ne on sijoitettu purkualueelle siten, että purkaminen voidaan tehdä suojassa sään vaikutukselta. Lisäksi tuoteluokkien varastointi kuljetusvälineessä, jossa lähetys tuotiin asemalle, on poikkeuksellisesti sallittu virkaeläinlääkärin valvonnassa sellaisilla rajatarkastusasemilla, jotka sijaitsevat maantie-, rautatie- tai satama-alueilla.

4. Ihmisravinnoksi tarkoitettuja ja muuhun käyttöön kuin ihmisravinnoksi tarkoitettuja tuotteita on käsiteltävä erillisillä purkualueilla ja erillisissä tarkastus- ja varastotiloissa. Tästä vaatimuksesta voidaan poiketa sellaisilla rajatarkastusasemilla, jotka on virallisesti hyväksytty tarkastamaan vain pakattuja tuotteita, jolloin purkualue voi olla yhteinen. Purkamisen aikana ja sen jälkeen ihmisravinnoksi tarkoitetut ja muuhun käyttöön kuin ihmisravinnoksi tarkoitetut tuotteet on pidettävä selvästi erillään ristikontaminaation välttämiseksi.

▼M1

5. Edellä olevasta 4 kohdasta poiketen sellaiset rajatarkastusasemat, joiden kautta kulkee vain vähän minkään tietyn luokan lähetyksiä, joko ihmisravinnoksi tarkoitettujen tuotteiden tai muiden kuin ihmisravinnoksi tarkoitettujen tuotteiden lähetyksiä, voivat käyttää samoja purku-, tarkastus- ja varastotiloja kaikille tuotteille, joita asema on hyväksytty tarkastamaan edellyttäen, että lähetysten väliin jää aikaa ja että tilat aina tarvittaessa puhdistetaan ja desinfioidaan asianmukaisesti lähetysten käsittelyn ja tarkastusten välillä. Tällaisesta poikkeuksesta ja sen taustalla olevasta riskinarvioinnista on ilmoitettava komissiolle.

▼B

5 artikla

1. Jäsenvaltiot voivat ehdottaa uusia tarkastuskeskuksia jo hyväksyttyihin rajatarkastusasemiin Euroopan yhteisöjen virallisessa lehdessä julkaistavaan luetteloon merkittäväksi toimivaltaisen viranomaisen tarkastettua, että keskukset ovat tämän päätöksen mukaisia. Keskusten tilojen ja välineistön on oltava sopivat niiden kautta kulkevien tuotteiden määrään ja tyyppiin nähden.

2. Kun rajatarkastusasema on jaettuna eri tarkastuskeskuksiin, keskusten on:

— sijaittava samalla tullialueella tai tullipiirissä kuin se rajatarkastusasema, jonka alaisuuteen keskus on luettelossa merkitty,

— sijaittava keskuksen toiminnan kannalta kohtuullisen välimatkan päässä rajatarkastusaseman nimetystä keskustoimistosta ja olla todistettavasti virkaeläinlääkärin valvonnassa,

— pidettävä kirjaa keskuksessa tarkastetuista lähetyksistä.

3. Tarkastuskeskuksilla ei tarvitse olla:

— arkistotilaa, Animo-tietoverkkoon liitettyä päätettä tai kopiokonetta,

— kaikkea eläinlääkärintarkastuksiin liittyvää lainsäädäntöä ja asiakirjoja, vaan ainoastaan ne asiakirjat, jotka ovat keskuksessa suoritettujen eläinlääkärintarkastusten kannalta asianmukaisia ja välttämättömiä.

6 artikla

Direktiivin 97/78/EY 6 artiklan 2 kohdan b alakohdassa tarkoitetuissa olosuhteissa kohtuulliset määräajat, joina jäsenvaltioiden on noudatettava tarkastuskertomusten perusteella tehtyjä suosituksia, ennen kuin komissio poistaa rajatarkastusaseman kokonaan tai osittain luettelosta — jälkimmäisessä tapauksessa otetaan huomioon tuoteluokat ja/tai rajatarkastusasemat, joita kyseiset suositukset koskevat — ovat jäsenvaltion kielellä laaditun loppukertomuksen saapumispäivämäärästä laskettuna seuraavat:

— tiloja ja välineistöä (vain rakennukset) ja henkilöstön määrää koskevat puutteet: kuusi kuukautta; uusia korvaavia tiloja tai välineistöä rakennettaessa voidaan toimien loppuun saattamiselle annettavista määräajoista sopia tapauskohtaisesti jäsenvaltion ja komission välillä.

— muita seikkoja koskevat puutteet: kolme kuukautta.

Mikäli eläinten terveydelle tai kansanterveydelle saattaa aiheutua vakavia riskejä, määräajat voivat olla lyhyempiä.

7 artikla

Kumotaan päätös 92/525/ETY, ja direktiivin 97/78/EY 33 artiklan mukaisesti tämän päätöksen säännöksiä sovelletaan kahdentenakymmenentenä päivänä siitä, kun se julkaistaan Euroopan yhteisöjen virallisessa lehdessä.

8 artikla

Tämä päätös on osoitettu kaikille jäsenvaltioille.









LIITE

RAJATARKASTUSASEMIEN HYVÄKSYNTÄVAATIMUKSET

Jotta rajatarkastusasemat voitaisiin hyväksyä ja merkitä luetteloon, ne on rakennettava siten, että saavutetaan asianmukainen hygieniataso ja vältetään ristikontaminaatio.

Rajatarkastusasemien ja tarkastuskeskusten tiloissa, joissa tuotteet puretaan, tarkastetaan tai varastoidaan, on oltava:

— sileällä, pestävällä materiaalilla pinnoitetut seinät, jotka lattian tavoin on helppo puhdistaa ja desinfioida, sekä asianmukainen viemäröinti,

— puhdas ja helposti puhdistettava sisäkatto,

— asianmukainen luonnollinen valaistus ja keinovalaistus,

— asianmukaiset kylmä- ja kuumavesipisteet kaikissa tarkastustiloissa.

1. Tekniset laitteet

a) Rajatarkastusasemilla ja tarkastuskeskuksilla on oltava kaikkina aikoina käytettävissä vähintään jäljempänä luetellut laitteet: — tarkastettavien lähetysten punnitsemiseen tarvittavat laitteet tai mahdollisuus niiden käyttöön, — tarkastettavaksi tuotujen lähetysten avaamiseen tai tarkastamiseen tarvittavat laitteet, — asianmukaisesti säilytetyt ja aseman tarpeisiin soveltuvat puhdistus- ja desinfiointilaitteet tai tehokas ja dokumentoitu ulkopuolisen asiamiehen hoitama puhdistus- ja desinfiointijärjestelmä, — laitteisto lämpötilan pitämiseksi sopivalla tasolla tiloissa, joiden ympäristöä voidaan säädellä.

b) Tarkastustiloissa on oltava käytettävissä vähintään: — sileäpintainen ja pestävä työpöytä, joka on helppo puhdistaa ja desinfioida, — välineet näytteenottoa varten — saha, veitsi, purkinavaaja, välineet näytteiden ottamiseksi lähetyksistä ja astiat näytteitä varten, — sinetöintinauhaa ja selkeästi numeroituja sinettejä tai etikettejä näytteiden jäljitettävyyden varmistamiseksi, — lämpömittari pinta- ja sisälämpötilan mittaamiseksi, vaaka sekä pH-mittari tuoretuotteita varten, — sulatusvälineet tai mikroaaltouuni, — tilat ja välineet valvotussa lämpötilassa säilytettävien näytteiden väliaikaista varastointia varten odotettaessa niiden lähettämistä laboratorioon. Lisäksi on oltava käytettävissä näytteiden kuljettamiseen sopivia astioita.

c) Vain tiettyjen tuotteiden tarkastamista varten hyväksytyillä rajatarkastusasemilla ja tarkastuskeskuksilla on oltava käytettävissä: — edellä a ja b alakohdassa luetellut välineet, jotka soveltuvat asemalla käsiteltäville tuotteille.

2. Henkilöstö

1. Rajatarkastusasemat toimivat virkaeläinlääkärin vastuulla ja kalastustuotteiden osalta joko virkaeläinlääkärin tai päätöksessä 93/352/ETY tarkoitetun virallisen asiamiehen vastuulla. Näiden on oltava rajatarkastusasemalla tai tarkastuskeskuksessa tuotteiden tarkastusten aikana. Asemalla on oltava riittävästi henkilöstöä kaikkien vaadittavien tarkastusten suorittamiseksi.

2. Virkaeläinlääkäriä voivat seuraavissa tehtävissä avustaa erityiskoulutuksen saaneet avustajat, jotka toimivat virkaeläinlääkärin alaisuudessa: a) asiakirjojen tarkastaminen; b) tunnistamistarkastuksiin, fyysisiin tarkastuksiin, näytteenottoon ja yleisten määritysten toteuttamiseen liittyvät tehtävät; c) hallinnolliset tehtävät ja menettelyt. Vastuu lopullisesta päätöksestä kuuluu virkaeläinlääkärille. Rajatarkastusaseman henkilöstön saamasta eläinlääkärintarkastuksiin liittyvästä koulutuksesta on pidettävä rekisteriä.

3. Asiakirjat

Rajatarkastusasemalla on oltava käytettävissä seuraavat tiedot.

Ennen Shift-järjestelmän käyttöön ottamista rajatarkastusaseman tarkastuksista vastaavalla virkaeläinlääkärillä on oltava käytössään nimetyssä keskustoimistossa ainakin:

1) ajan tasalla oleva luettelo kolmansista maista tai niiden osista, joilla on lupa lähettää tuotteita yhteisöön tai tiettyihin jäsenvaltioihin;

2) jäljennökset yhteisön tai jäsenvaltioiden eri päätöksistä, joilla vahvistetaan terveystodistusten tai kansanterveys-/eläinten terveystodistusten mallit, tai sellaisten muiden asiakirjojen mallit, joiden on seurattava yhteisöön tai tiettyihin jäsenvaltioihin lähetettyjen kolmansien maiden tuotteiden mukana;

3) ajan tasalla oleva luettelo kolmansien maiden laitoksista, joilla on lupa lähettää tuotteita yhteisöön, tai kansallisesti hyväksytyistä laitoksista, kun on kyse tuotteista, joita ei ole yhdenmukaistettu;

4) jäljennökset kaikista suojatoimenpiteitä koskevista päätöksistä, joilla kielletään tai rajoitetaan tuotteiden tuontia yhteisöön;

5) ajan tasalla oleva hyväksyttyjen rajatarkastusasemien luettelo, jossa on kaikki yksityiskohtaiset tiedot näistä asemista;

6) ajanmukainen luettelo direktiivin 97/78/EY 12 artiklan 4 kohdan nojalla hyväksytyistä vapaa-alueista sekä vapaa- ja tullivarastoista sekä saman direktiivin 13 artiklan nojalla hyväksytyistä toimijoista kaikissa jäsenvaltioissa;

7) ajan tasalla oleva luettelo laitoksista, joilla on lupa ottaa vastaan kyseiseen jäsenvaltioon lähetettyjä tuotteita, joita on valvottava koko kuljetuksen ajan direktiivin 97/78/EY 8 artiklan 6 kohdan mukaisesti;

8) ajan tasalla oleva ja asiaa koskeva Euroopan yhteisön lainsäädäntö, joka liittyy eläinlääkärintarkastusten piiriin kuuluviin tuotteisiin ja menettelyihin.

4. Rekisterit

▼M1

Seuraavat vaihtoehtoiset rekisterit on pidettävä sähköisessä tai painetussa muodossa, jos tietoja ei kirjata TRACES-järjestelmään rajatarkastusasemalla.

▼B

1) ajan tasalla olevat tiedot lähetyksistä, joiden tulo tai tuonti yhteisöön on estetty ja jotka on lähetetty edelleen. Jokaisen jäsenvaltion on annettava muille jäsenvaltioille ja komissiolle tiedoksi kaikki edelleen lähetettyjä lähetyksiä koskevat tiedot. Toimivaltaisen keskusviranomaisen on toimitettava tiedot jokaiselle rajatarkastusasemalle;

2) yhteisöön tuotuja eläimiä tai tuotteita koskevien tietokantojen vähimmäistiedoista 6 päivänä kesäkuuta 1997 tehdyn komission päätöksen 97/394/EY ( 5 ) mukainen rekisteri;

3) rekisteri kaikista komission päätöksen 97/152/EY ( 6 ) mukaan edelleen lähetetyistä, hävitetyistä tai aseman virkaeläinlääkärin muuhun käyttötarkoitukseen kuin ihmisravinnoksi hyväksymistä lähetyksistä. Rekisteriin olisi kirjattava kaikki tapaukset, joissa virkaeläinlääkärin on toimittava tai vastattava määräajassa, kun tuotteita hylätään, lähetetään kauttakuljetuksena tai niitä on valvottava koko kuljetuksen ajan niin, että se edellyttää seurantatoimia;

4) rekisteri kaikista rajatarkastusasemalla laboratoriotutkimuksia varten otetuista näytteistä sekä yksityiskohtaiset tiedot vaadituista laboratoriotutkimuksista ja niiden tuloksista (suotuisista ja epäsuotuisista);

5) tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti tehdyn komission päätöksen 94/360/EY ( 7 ) mukainen rekisteri, tarvittaessa atk-tiedostona.

5. Menettelyt

1. Toimivaltaisen viranomaisen on varmistettava, että kolmansien maiden tuotteiden tarkastukseen osallistuvat yksiköt toimivat tiiviissä yhteistyössä.

2. Kaikki fyysiset tarkastukset ja tunnistamistarkastukset, lukuun ottamatta sinettien tarkastuksia, on tehtävä tarkastustiloissa. Kaikki tarkastukset olisi suoritettava siten, että vältetään ristikontaminaation mahdollisuus. Tarvittaessa otetaan huomioon valvotut lämpötilaolosuhteet, joissa tuotteet kuljetetaan. Pakkaamattomat ihmisravinnoksi tarkoitetut tuotteet on aina tarkastettava suojassa sään vaikutuksilta. Lisäksi on varmistettava kyseisten tuotteiden hygieeninen käsittely sekä suojaaminen purkamisen ja lastaamisen aikana.

3. Virkaeläinlääkärin on oltava asianmukaisesti selvillä järjestelyistä sellaisten eläinperäisten jätteiden hävittämiseksi, jotka puretaan kuljetuksista hänen toimivaltaansa kuuluvalla alueella. Kun hävittämisen järjestäminen on virkaeläinlääkärin vastuulla, on pidettävä kirjaa tehdyistä tarkastuksista ja havaituista epäsäännöllisyyksistä. Kun hävittäminen on muun toimivaltaisen viranomaisen vastuulla, virkaeläinlääkärin olisi toimittava tiiviissä yhteistyössä tämän viranomaisen kanssa, ja hänellä on oltava käytössään kaikki tarvittavat asiaa koskevat tiedot.

4. Virkaeläinlääkärin on oltava asianmukaisesti selvillä kaikista vapaa-alueista, vapaa- ja tullivarastoista sekä laivojen muonittamoista raja-aseman alueella tai sen läheisyydessä. Kyseiset varastot ja laivojen muonittamoiden tilat on tarkastettava säännöllisesti, ja rekisteriä, johon tarkastukset kirjataan, on säilytettävä rajatarkastusaseman toimistossa.